钦定古今图书集成/明伦汇编/闺媛典/第015卷 > 个人二首 王彦泓
## 钦定古今图书集成/明伦汇编/闺媛典/第015卷 > 个人二首 王彦泓

怅恨清光不共游，眼波肌雪正宜秋。桐花落处闻开
锁，柿叶明时见倚楼。几度扇回当面笑，可应灯照下
帷羞。无边妒恨憎情眼，行过帘前莫转头。

睡破眉山不更描，鬓鸦堆上覆鲛绡。屏间记曲拈红
豆，窗下临书染绿蕉。画破鸳鸯娱独自，教成鹦鹉伴
无聊。情悰暗被傍人觉，绣线逢春减几条。